Ելենա Բելովա

Ելենա Բելովա (, օրիորդական ազգանունը՝ Նովիկովա. ), ռուս մարզուհի, սուսերամարտիկ։ Օլիմպիական խաղերի քառակի (1968, 1972, 1976), աշխարհի և ԽՍՀՄ-ի բազմակի չեմպիոնուհի (խոցասուսեր)։ Խորհրդային սուսերամարտի պատմության մեջ միակ մարզուհին է, ով կարողացել է օլիմպիադայի չեմպիոն դառնալ անհատական հաշվարկով։ Մինչև 2008 թվականը համարվում էր այդ մարզաձևի պատմության մեջ ամենաշատ օլիմպիական ոսկե մեդալներ նվաճած մարզուհին, որոնց հավելել է նաև մեկական արծաթե և բրոնզե մեդալ։ Արժանացել է ԽՍՀՄ սպորտի վաստակավոր վարպետի (1968), Բելառուսական ԽՍՀ ֆիզիկական կուլտուրայի վաստակավոր գործչի (1979), Բելառուսի Հանրապետության վաստակավոր մարզչի (1994), Մինսկի պատվավոր քաղաքացու կոչումներիПочётные граждане Минска на информационно-справочном портале TamBy.info.։ Հանդես է եկել Մինսկի 
«Դինամո» մարզական ընկերության թիմի և ԽՍՀՄ հավաքականի կազմում։

Զբաղվում է գիտամանկավարժական աշխատանքովԱլբերտ Միքայելյան, Մարզաշխարհի հարյուր գերաստղեր, Երևան, «ՎՄՊ-Պրինտ», 2008, էջ 12։. ֆիզիկական կուլտուրայի բելառուսական պետական համալսարանի պրոֆեսոր է, մանկավարժական գիտությունների դոկտոր։

Պարգևատրվել է Միջազգային օլիմպիական կոմիտեի 100-ամյակի կապակցությամբ «Օլիմպիական իդեալների համար» հաղթապարգևով (1994), ՄՕԿ-ի արծաթե շքանշանով (1997), Պիեռ դը Կուբերտենի մեդալով (2007)Elena Belova Awarded Pierre de Coubertin Medal. National Olympic Committee of Belarus., Ժողովուրդների բարեկամության՝ մեկ, Պատվո նշան՝ երկու խորհրդային շքանշանով, Բելառուսի Հանրապետության Հայրենիքի 3-րդ աստիճանի (1997)Указ Президента Республики Беларусь от 21 октября 1997 года № 537 «О награждении Е.Д.Беловой орденом Отечества III степени» և Պատվո շքանշաններով (2017)Указ Президента Республики Беларусь от 18 декабря 2017 г. № 451 «Аб узнагароджанні», ներառվել է սուսերամարտի միջազգային ֆեդերացիայի փառքի սրահում։ Նրա պատվին է կոչվել 24426 Belova աստերոիդը (Bulletin #1), Ելենայի երկրորդ ամուսինը՝ կոմպոզիտոր Վալերի Իվանովը, նրան է ձոնել իր գրած վալսերից մեկը (առաջին ամուսինը անվանի հնգամարտիկ Վյաչեսլավ Բելովն էր)։

 Ծանոթագրություններ 

 Գրականություն 
 Белова (Новикова) Елена Дмитриевна // Олимпийская энциклопедия / Павлов С. П.. — М.: Советская энциклопедия, 1980. — 415 с

 Արտաքին հղումներ 
 Спортивная биография Елены Беловой
 Награждение Елены Беловой медалью Пьера де Кубертена
 Почётные граждане Минска


Կատեգորիա:Գինեսի գրքի ռեկորդակիրներ
Կատեգորիա:ԽՍՀՄ օլիմպիական չեմպիոններ
Կատեգորիա:Պատվո շքանշանի ասպետներ (Բելառուս)
Կատեգորիա:Ռուս սուսերամարտիկներ